stanford-oval/wikipedia huggingface dataset:
Rob Kardashian
Biografia > Nuoruus

Rob  Kardashian syntyi 17. maaliskuuta 1987 Los Angelesissa, Kaliforniassa. Rob on Kris Jennerin ja Robert Kardashianin nuorin lapsi. Robertilla on kolme isosiskoa: Kourtney Kardashian, Kim Kardashian ja Khloé Kardashian sekä kaksi nuorempaa sisarpuolta Kendall Jenner ja Kylie Jenner. 
Rob on saanut nimensä edesmenneen isänsä Robertin mukaan. Vanhemmat erosivat vuonna 1989 ja Kris äiti meni uudelleen naimisiin olympiavoittaja Caitlyn Jennerin (ent. Bruce Jenner) kanssa. Caitlyn ja Kris erosivat vuonna 2015. Robertin isä kuoli syöpään vuonna 2003.
Omien sisarusten lisäksi uusperheeseen kuuluu Caitlynin lapset Cassandra Marino, Burt Jenner, Brandon Jenner ja Brody Jenner. Yhteisen kasvatuksen ja tiiviin yhdessäolon takia he ovat aina pitäneet toisiaan sisaruksia, eikä Caitlynin ja Krisin ero ole muuttanut Kardashian-Jenner sisarusten välejä.
Biografia > Ura ja opiskelu

Rob Kardashian on valmistunut vuonna 2009 USC Marshall School of Business nimisestä koulusta. Julkisuuteen Kardashian tuli vuonna 2007 kun hänen perheensä sai oman tosi-tv sarjan sarjan E! Rikkaat Kardashianit. Vuonna 2011 Kardashian osallistui Tanssii tähtien kanssa kilpailuun tanssiparinaan Cheryl Purke. He sijoittuivat toiseksi. Vuonna 2012 hän toimi tuomarina Miss USA 2012 kilpailussa. 
Hänellä on myös oma sukkamallisto nimeltä Arthur George.
Biografia > Yksityiselämä

Vuonna 2007 Robert alkoi seurustelemaan näyttelijä Adrienne Bailonin kanssa. Pari erosi vuonna 2009. Tämän jälkeen Kardashian seurusteli vuonna 2012 kolmen kuukauden ajan laulaja Rita Oran kanssa.
Vuonna 2015 Robert alkoi seurustella Angela Renée White nimisen mallin kanssa. Angela tunnetaan myös nimellä Blac Chyna. Vuonna 2016 Robert ja Angela menivät kihloihin ja ilmoittivat odottavansa ensimmäistä yhteistä lastaan. Parin yhteinen lapsi Dream Renee Kardashian syntyi 10. marraskuuta 2016. Blac Chyna ja Rob erosivat 2017. Blac Chynalla on hänen ja Robin yhteisen lapsen lisäksi yksi lapsi nimeltään King Cairo Stevenson, jonka isä on räppäri Tygan oikealta nimeltään Michael Ray Nguyen-Stevenson, joka on ollut suhteessa Robertin siskopuolen Kylie Jennerin kanssa.
Vuonna 2015 Robertilla todettiin diabetes.
Filmografia > Omana itsenään televisiossa

| Vuosi | Televisiosarja |
| --- | --- |
2007–: E! Rikkaat Kardashianit
2009: Kourtney and Khloé Take Miami
2011: Fashion Police
2011: Dancing with the Stars
2011: Kourtney and Kim Take New York
2011–2012: Khloé & Lamar 
2012: Miss USA 2012
2012: Ben Paller
2012: Fashion Police
2015: I Am Cait
Saksan demokraattisen tasavallan koripallomaajoukkue

| Saksan demokraattinen tasavalta |
| --- | --- |

Liittyi Fibaan:  1952
fiba-alue:  Eurooppa
Olympialaiset
Esiintymiset:  ei
Mitalit:  ei
Maailmanmestaruuskilpailut
Esiintymiset:  ei
Mitalit:  ei
Euroopan-mestaruuskilpailut
Esiintymiset:  5
Mitalit:  ei
Infobox OKVirheellinen NIMI-arvo: 
Saksan demokraattisen tasavallan koripallomaajoukkue edusti Saksan demokraattista tasavaltaa koripallon maajoukkuekilpailuissa vuodesta 1952 vuoteen 1973 asti.
Joukkueen paras saavutus on vuoden 1963 EM-kisojen kuudes sija.
Vuonna 1973 Saksan sosialistinen yhtenäisyyspuolue päätti lopettaa koripallomaajoukkueen, koska se halusi keskittyä yksilölajeihin, joissa mitalimahdollisuudet olivat suuremmat.
FIBA Europen maajoukkueet
Alankomaat | Albania | Andorra | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liettua | Luxemburg | Malta | Moldova | Montenegro | Norja | Pohjois-Irlanti | Pohjois-Makedonia  |  Portugali | Puola | Ranska | Romania | Ruotsi | Saksa | San Marino | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Wales | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | Jugoslavia | Neuvostoliitto | Tšekkoslovakia
Rusotäplärisakas

| Rusotäplärisakas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Inocybaceae
Suku::  Risakkaat Inocybe
Laji::  armeniaca
Kaksiosainen nimi
 Inocybe armeniaca  Huijsman 
Infobox OKNimi-testi OK: 
Rusotäplärisakas (Inocybe armeniaca) on myrkyllinen risakaslaji. Se muistuttaa valkorisakasta, mutta eroaa siitä terävän keskuskohouman sekä lakissa esiintyvien tiilenpunaisten laikkujen avulla.
SAML

SAML (engl. Security Assertion Markup Language) on XML-standardi tietojärjestelmien käyttäjien tunnistamiseen ja valtuuttamiseen liittyvien tietojen jakamiseen tietoverkossa. Sen pääasiallinen käyttötarkoitus on WWW-selaimella tapahtuvan kertakirjautumisen (Single Sign-On, SSO) toteuttaminen esimerkiksi verkko- ja intranetpalveluiden välille.
SAML on OASIS:ksen Security Services Technical Committeen määrittelemä ja ylläpitämä. OASIS on hyväksynyt yhteensä 3 standardia, jotka ovat SAML 1.0 vuodelta 2002, SAML 1.1 vuodelta 2003 sekä SAML 2.0 vuodelta 2005.
Rodolphe Salis

| Rodolphe Salis |
| --- | --- |

Henkilötiedot
Syntynyt: 29. toukokuuta 1851 
Louis Rodolphe Salis  (29 May 185129. toukokuuta 1851 – 20 March 189720. maaliskuuta 1897) oli Le Chat Noir ("Musta kissa") -kabareen (joka tunnettiin vuonna 1881 aluksi nimellä "Cabaret Artistique") perustaja ja johtaja. Salisia pidetään modernin kabareen luojana: hänen perustamansa Le Chat Noir on tiettävästi ensimmäinen yökerho, jossa yleisö seurasi pöydistä käsin, virvokkeita nauttien, lavalla olevaa esitystä, jota juonsi yleisön kanssa kommunikoiva seremoniamestari.
Tributes

Viennen osastolla: Châtellerault Naintré Marigny-Brizay, katu on nimetty hänen muistokseen.
Boulevard de Clichy 18 Pariisissa on taulu: "Tässä oli Rodolphe Salisin perustama Mustan kissan hauta. . . "
Aiheesta muualla

Wikimedia Commonsissa on kuvia tai muita tiedostoja aiheesta .
Works by or about Rodolphe Salis Archive.org
Elämäkerta Rodolphe Salis (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: En:Rodolphe Salis
CHAT NOIR -lehti, numero 152, 6. joulukuuta 1884.
Kuuluisa Steinlen-juliste, jossa mainostetaan Le Chat Noir -kiertuetta vuonna 1896.
Käännös suomeksi
Roope Ranta

| Roope Ranta |
| --- | --- |

Henkilötiedot
Syntynyt: 23. toukokuuta 1988 (ikä 36) Helsinki, Suomi
Kansalaisuus:   Suomi
Jääkiekkoilija
Lempinimi:  Robachuk
Pelipaikka:  oikea laitahyökkääjä
Maila:  oikea
Pituus:  172 cm
Paino:  72 kg
Seura
Seura:  ei joukkuetta
Pelaajaura
Pääsarjaura:  2007–
Aik. seurat:  Blues (SML) Kiekko-Vantaa (Mestis) Jokipojat (Mestis) HCK (Mestis) Sputnik Nižni Tagil (VHL) SV Kaltern/Caldaro (Italia) LeKi (Mestis) Jukurit (Mestis) Lausitzer Füchse (DEL2) SC Riessersee (DEL2) IK Oskarshamn (Allsv.) Heilbronner Falken (DEL2) Löwen Frankfurt (DEL2) Dresdner Eislöwen (DEL2) TUTO Hockey (Mestis)
Roope Ranta (s. 23. toukokuuta 1988 Helsinki) on suomalainen jääkiekkoilija. Pienikokoinen Ranta on pelipaikaltaan oikea laitahyökkääjä. Hän laukoo oikealta.
Muuta

Rannalla on asunto Helsingin Vuosaaressa. Hän harrasti lapsena myös jalkapalloa FC Viikingeissä sekä myöhemmin pari vuotta HJK/Töölössä, kunnes Ranta lopetti sen 15-vuotiaana. Hän on koulutukseltaan leipuri-kondiittori.
Ruusuvesi

Ruusuvesi (lat. aqua rosae) on ruusuöljyn ja veden seos. Sitä valmistettiin aiemmin tislaamalla vesihöyryllä tuoreita ruusun terälehtiä ja sittemmin sekoittamalla ruusuöljyä ja tislattua vettä. Yksinkertainen ruusuveden valmistustapa on lisätä neljä tippaa ruusuöljyä litraan tislattua vettä ja sekoittaa ravistamalla. Ruusuvesi sisältää pääosan kukkalehdistä irtoavasta vesiliukoisesta fenyylietyylialkoholista. Ruusuvettä käytetään kauneudenhoidossa parfyymina ja kasvovetenä sekä tuoksua antavana ja makua parantavana aineena makeisteollisuudessa. Sillä on myös käyttöä esimerkiksi marsipaanin ja yrttiliköörien valmistuksessa.
Aiheesta muualla

Kuvia tai muita tiedostoja aiheesta Ruusuvesi Wikimedia Commonsissa
SRL

SRL voi viitata seuraaviin yhdistyksiin:
Suomen Ratsastajainliitto
Suomen Rugbyliitto
Rautatieläisten Liitto
RadioMedia, aikaisemmalta nimeltään Suomen Radioiden Liitto SRL
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SRL”, voi hakea sivunnimihaulla, laajalla sivunnimihaulla tai tekstihaulla.
SALT I

SALT I oli ydinaseita rajoittava sopimus. Ydinsulkusopimuksen hengessä supervallat Neuvostoliitto ja Yhdysvallat aloittivat strategisten ydinaseiden vähentämiseen tähtäävät neuvottelut 1968. Ajateltiin, että ennen kuin on realistista pyrkiä vähentämään aseita, niiden määrää tulisi rajoittaa molemminpuolisella sopimuksella. Neuvotteluja kutsuttiin nimellä SALT eli Strategic Arms Limitation Talks. Aluksi neuvottelut olivat tuloksettomia, mutta vuoteen 1972 mennessä supervaltojen johtajat, presidentti Richard Nixon ja puoluesihteeri Leonid Brežnev, pääsivät yhteisymmärrykseen ja solmivat kahdenvälisesti väliaikaisesta rajoituksesta aseiden määrässä jatkoneuvottelujen ajaksi sekä torjuntaohjukset kieltävästä ABM-sopimuksesta.
SALT-sopimuksen mukaisesti osapuolet jatkoivat rajoitusneuvotteluja, joiden tuloksena syntyi SALT II -sopimus, jota Yhdysvallat ei kuitenkaan ratifioinut.
Saksan demokraattisen tasavallan jalkapallomaajoukkue

| Mitalit> Maa:   Itä-Saksa.Miesten jalkapallo. Olympialaiset  | Mitalit> Maa:   Itä-Saksa.Miesten jalkapallo. Olympialaiset  | Mitalit> Maa:   Itä-Saksa.Miesten jalkapallo. Olympialaiset  | Maa:   Itä-Saksa> Miesten jalkapallo. |
| --- | --- | --- | --- |
|  Kultaa | Montreal 1976 | jalkapallo |  |
|  Hopeaa | Moskova 1980 | jalkapallo |  |
|  Pronssia | München 1972 | jalkapallo |  |
|  Pronssia | Tokio 1964 | jalkapallo |  |
Saksan demokraattisen tasavallan jalkapallomaajoukkue edusti Saksan demokraattista tasavaltaa (DDR) miesten jalkapallo-otteluissa ja -turnauksissa.
Joukkueen ensimmäinen maaottelu käytiin 21. syyskuuta 1952 Varsovassa. Siellä Puola voitti vieraansa maalein 3–0. Joukkueen suurinumeroisin voitto 1–12 tuli Sri Lankaa vastaan Colombossa 12. tammikuuta 1964. Joukkue ei koskaan hävinnyt yli kolmella maalilla.
DDR:n joukkue selviytyi kerran maailmanmestaruusturnaukseen Romanian, Suomen ja Albanian karsintalohkosta. Saksan liittotasavallassa 1974 pelatun turnauksen alkulohkossa olivat vastassa Australia, jonka DDR voitti 2–0, Chile, jota vastaan peli päättyi tasan 1–1, ja viimeisenä isäntämaa Saksan liittotasavalta, jonka DDR voitti 1–0 Jürgen Sparwasserin maalilla. Alkulohkon voiton jälkeen joukkue hävisi jatkolohkossa Brasilialle ja Alankomaille sekä pelasi tasan Argentiinan kanssa jääden lohkon viimeiseksi. Alankomaat ja Saksan liittotasavalta selviytyivät loppuotteluun, jossa Saksan liittotasavalta voitti maailmanmestaruuden.
DDR:n joukkueen toinen suuri saavutus oli olympiavoitto Montrealin kisoissa 1976, jossa joukkue voitti finaalissa Puolan maalein 3–1. Se saavutti myös hopeaa Moskovassa 1980 ja pronssia Münchenissä 1972. Tokion kisoissa 1964 maan jalkapalloilijat saavuttivat lisäksi pronssimitalit edustaessaan yhdistynyttä Saksan joukkuetta voitettuaan ensin edustusoikeuden karsintaotteluissa liittotasavallan amatöörimaajoukkuetta vastaan, DDR:n A-maajoukkueen pelaajat eivät kuitenkaan saaneet osallistua.
Robert Johnson

| Robert Johnson> Henkilötiedot |
| --- | --- |
Koko nimi:  Robert Leroy Johnson
Syntynyt: 8. toukokuuta 1911 Hazlehurst, Mississippi, Yhdysvallat
Kuollut: 16. elokuuta 1938 (27 vuotta) Greenwood, Mississippi, Yhdysvallat
Ammatti:  muusikko
Vanhemmat:  Julia Major Dodds  Noah Johnson
Sukulaiset:  Robert Lockwood Jr (poikapuoli)
Muusikko
Laulukielet:  englanti
Aktiivisena:  1929–1938
Tyylilajit:  delta blues, country blues
Merkittävät teokset:  ”Terraplane Blues” ”Cross Road Blues”
Soittimet:  laulu, kitara, huuliharppu
Levy-yhtiöt:  Columbia
Palkinnot
 Blues Hall of Fame (1980) Rock and Roll Hall of Fame (1986) Grammy-palkinto (1990) National Recording Registry (2003) 
  [ Muokkaa Wikidatassa ] [ ohje ]  
Robert Leroy Johnson (8. toukokuuta 1911 – 16. elokuuta 1938) oli yhdysvaltalainen bluesmuusikko ja kenties arvostetuin delta blues -tyyliä edustanut kitaristi ja laulaja. Nuorena kuollut Johnson on saavuttanut legendaarisen maineen, vaikka hän ehti levytysurallaan vuosina 1936–1937 äänittää vain 29 eri kappaletta.
Musiikki

Musiikkinäytteet
Äänitiedostojen kuunteluohjeet
Encyclopædia Britannican mukaan Johnson tunnetaan ”aavemaisesta falsettilaulustaan” ja ”mestarillisesta” slide-kitaran soitostaan. Hän esitti sekä omia että muiden kappaleita. Kestävin vaikutus on ollut kuitenkin hänen omilla sävellyksillään. Johnsonin kappaleet ovat huolellisesti sävellettyjä ja sanoitettuja, ja niissä on selkeät ja tiukat rakenteet. Tämä erottaa ne tyypillisestä aikakauden bluesista, joka yhdisteli tunnettujen kansanlaulujen pätkiä improvisoituihin osuuksiin.
Jälkimaine

Johnson ei ollut eläessään erityisen suosittu. Vuonna 1961 Columbia Records julkaisi kokoelman King of the Delta Blues Singers, jonka myötä hänen suosionsa alkoi kasvaa. Ajan mittaan hän saavutti liki myyttisen maineen, ja nykyään häntä pidetään yhtenä merkittävimmistä delta blues -muusikoista.
Tunnetun tarinan mukaan Johnson olisi vuoden mittaisen poissaolonsa aikana myynyt sielunsa Saatanalle eräässä tienristeyksessä, mikä selittäisi hänen yllättäen ilmenneen huippulahjakkuutensa; sopimuksen hintana oli kuolema kahdeksan vuotta myöhemmin. Vastaavaa tarinaa kerrotaan niin ikään mississippiläisestä bluesmuusikosta Tommy Johnsonista.
Johnson otettiin Blues Hall of Famen jäseneksi heti sen perustamisvuonna 1980, ja vuonna 1986 hänet otettiin myös Rock and Roll Hall of Fameen. Vuonna 1990 julkaistu kokoelma Robert Johnson: The Complete Recordings myi yli miljoona kappaletta ja voitti parhaan historiallisen albumin Grammy-palkinnon.
Vuonna 2003 The Complete Recordings valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Levytetyt kappaleet

”.32–20 Blues”
”Come on in My Kitchen” [kaksi ottoa]
”Cross Road Blues” [kaksi ottoa]
”Dead Shrimp Blues”
”Drunken Hearted Man” [kaksi ottoa]
”From Four Till Late”
”Hellhound on My Trail”
”Honeymoon Blues”
”I’m a Steady Rollin’ Man”
”I Believe I’ll Dust My Broom”
”If I Had Possession Over Judgment Day”
”Kind Hearted Woman Blues” [kaksi ottoa]
”Last Fair Deal Gone Down”
”Little Queen of Spades” [kaksi ottoa]
”Love in Vain” [kaksi ottoa]
”Malted Milk”
”Me and the Devil Blues” [kaksi ottoa]
”Milk Cow’s Calf Blues” [kaksi ottoa]
”Phonograph Blues” [kaksi ottoa]
”Preachin’ Blues (Up Jumped The Devil)”
”Rambling on My Mind” [kaksi ottoa]
”Stones in My Passway”
”Stop Breakin’ Down Blues” [kaksi ottoa]
”Sweet Home Chicago”
”Terraplane Blues”
”They’re Red Hot”
”Traveling Riverside Blues” [kaksi ottoa]
”Walkin’ Blues”
”When You Got a Good Friend” [kaksi ottoa]
Aiheesta muualla

Kuvia tai muita tiedostoja aiheesta Robert Johnson Wikimedia Commonsissa
Ruusuvuoripeippo

| Ruusuvuoripeippo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Vuoripeipot Leucosticte
Laji::  tephrocotis
Kaksiosainen nimi
 Leucosticte tephrocotis  (Swainson, 1832) 
Katso myös
   Ruusuvuoripeippo Wikispeciesissä   Ruusuvuoripeippo Commonsissa 
Infobox OKNimi-testi OKIUCN-testi OK: 
Ruusuvuoripeippo (Leucosticte tephrocotis) on peippojen heimoon kuuluva varpuslintu.
Levinneisyys

Ruusuvuoripeippoa tavataan Yhdysvalloissa ja Kanadassa. Lajin populaatioksi arvioidaan yli 200 000 yksilöä. Lajin kannankehitys on vakaa, ja se on luokiteltu elinvoimaiseksi.
Emil Kirdorf

Emil Kirdorf vuonna 1937.
Emil Kirdorf  (8. huhtikuuta 1847 – 13. heinäkuuta 1938) oli saksalainen teollisuusmies ja kansallissosialismin tukija.
Kirdorf syntyi Mettmannin kaupungissa lähellä Düsseldorfia varakkaaseen tekstiilitehtaan omistajan perheeseen. Tehdas teki kuitenkin konkurssin Kirdorfin uran alkuvaiheessa, ja hän siirtyi kaivosteollisuuden palvelukseen. GBAG-yhtiön johtotehtävissä Kirdorf selviytyi Pitkästä lamasta (1873–1896) ja hän sai lempinimen ”Savupiippuparoni”.
Vuonna 1891 Kirdorf oli mukana perustamassa Alldeutscher Verbandia. Hän liittyi myös Freie Ukraine -järjestöön ja Flottenvereiniin, jonka tavoitteena oli laajentaa keisarillista laivastoa.
Kirdorf oli tunnettu taantumuksellisista, autoritaarisista ja demokratian vastaisista mielipiteistään. Hän vastusti Weimarin tasavaltaa, työväenliikettä ja ammattiliittoja, ja hän uskoi, että valtion ja yrittäjien tuli yhdessä ylläpitää sosiaalista järjestystä. Hän tuki aktiivisesti Adolf Hitlerin valtaannousua.
Kirdorf liittyi natsipuolueeseen vuonna 1927, mutta erosi siitä seuraavana vuonna, koska ei hyväksynyt Gregor Strasserin näkemyksiä. Strasserin murhan jälkeen Kirdorf palasi takaisin puolueeseen. Hän tuki natseja, jotta työläiset irtautuisivat vasemmistosta, mutta puolue ei saanut vapaissa vaaleissa käännytettyä SPD:n ja kommunistien kannattajia tuekseen merkittävässä määrin.
Vuonna 1927 Kirdorf kannusti Hitleriä kirjoittamaan Saksan johtaville teollisuusmiehille Der Weg zum Wiederaufstieg -nimisen salaisen pamfletin. Siinä Hitler esitteli natsien talouspoliittisia oppeja oikeistoa miellyttävällä tavalla ja kertoi puolueen ”anti-kapitalististen” iskulauseiden olevan vain äänestäjien houkutteluun tarvittavaa hämäystä, jossa ei siirrytä sanoista tekoihin missään vaiheessa. Lokakuussa 1927 Kirdorfin talossa kokoontui 14 teollisuustyönantajaa luennoimaan Hitleristä.
Joseph Goebbelsin päiväkirjoissa olevan maininnan mukaan Hitler oli 20-luvulla aikonut ampua itsensä velkojen takia, mutta Kirdorf esti tämän antamalla hänelle 100 000 markkaa. 10. huhtikuuta 1937 Hitler luovutti henkilökohtaisesti Kirdorfille Kotkan ritarikunnan ansioristin, Kolmannen valtakunnan korkeimman tunnustuksen. Seuraavana vuonna kuoltuaan Kirdorfille järjestettiin valtiolliset hautajaiset.
Sakito (1944)

| Sakito / 崎戸 |
| --- | --- |

Aluksen vaiheet
Rakentaja:  Hitachi Zōsen, Sakurajima
Kölinlasku:  7. syyskuuta 1944
Laskettu vesille:  29. marraskuuta 1944
Palveluskäyttöön:  10. tammikuuta 1945
Poistui palveluskäytöstä:  20. marraskuuta 1945
Loppuvaihe:  romutettu 1947
Tekniset tiedot
Uppouma:  940 t (standardi) 1 004 t (kuormattu)
Pituus:  77,5 m (vesiraja) 78,8 m (kokonaispituus)
Leveys:  9,1 m
Syväys:  3,06 m
Koneteho:  4 200 bhp
Nopeus:  19,5 solmua
Miehistöä:  noin 150
Aseistus
Aseistus:  3 × 12 cm/45 tykkiä 6 × 25 mm tyyppi 96 120 × syvyyspommia
Sakito (jap. 崎戸) oli keisarillisen Japanin laivaston Ukuru-luokan saattaja toisessa maailmansodassa.
Valmistus

Alus tilattiin vuoden 1943 hankinnoissa Hitachi Zōsenilta Sakurajimasta, missä köli laskettiin 7. syyskuuta 1944. Se laskettiin vesille 29. marraskuuta ja otettiin palvelukseen 10. tammikuuta 1945.
Palvelus

Alus poistettiin alusluettelosta 20. marraskuuta 1945 ja romutus saatiin päätökseen 1. joulukuuta 1947.
Saksan demokraattisen tasavallan kansanarmeija

Kansanarmeijan tunnus
NVA:n kunniakaarti Berliinissä (1990)
Saksan demokraattisen tasavallan kansanarmeija (saks. Nationale Volksarmee, lyh. NVA, kirjaimellisesti Kansakunnan kansanarmeija) oli Saksan demokraattisen tasavallan (DDR) vuosina 1956–1990 toimineiden asevoimien nimi.
Asevoimat perustettiin 1956 vastavoimaksi Saksan liittotasavallan Bundeswehrille. NVA:n perusta luotiin jo vuonna 1952, kun sen edeltäjä Kasernierte Volkspolizei (KVP) muodostettiin. Volkspolizein merellisestä osasta muodostettiin Kansanarmeijan merivoimat, joka sai vuonna 1960 virallisen nimensä Kansanlaivasto (saks. Volksmarine).
NVA oli vapaaehtoisarmeija vuoden 1962 tammikuuhun asti, kunnes maassa astui voimaan yleinen asevelvollisuus. Asepalvelus kesti 18 kuukautta ja siihen olivat velvoitettuja 18–26-vuotiaat miehet. Korkeakouluopintoihin hakevalta mieheltä edellytettiin sitoutumista vähintään kolmeksi vuodeksi armeijan palvelukseen. Naiset pystyivät ilmoittautumaan vapaaehtoisiksi. Aseettomaan palvelukseen luotiin vuonna 1964 mahdollisuus rakennussotilaana (Bausoldat). Nämä joukot erotettiin normaaleista yksiköistä, jotta idealismi ei leviäisi. Aseistakieltäytyjiä vainottiin ja heiltä evättiin usein opiskelupaikka palveluksen jälkeen. Totaalikieltäytyjät olivat valtion vihollisia ja heidät tuomittiin vankeuteen Bautzenissa sijainneeseen Stasin kuritushuoneeseen.
Kansanarmeijan aseistus oli pääasiassa lähtöisin Neuvostoliitosta, ja se muodosti Neuvostoliiton etulinjan joukkojen kanssa ensimmäisen aallon mahdollisessa hyökkäyksessä Natoa vastaan. Se oli Varsovan liiton jäsenien parhaiten aseistettu armeija Neuvostoliiton jälkeen.
Vuonna 1987 kansanarmeija oli saavuttanut voimansa lakipisteen ja se koostui 175 300 sotilaasta. Arviolta puolet heistä oli ammattisotilaita ja loput suorittamassa varusmiespalvelustaan.
NVA liitettiin Bundeswehriin 1990. Suurin osa entisistä DDR:n upseereista vapautettiin kuitenkin palveluksesta ja pieni osa, lähinnä nuoria upseereita, sai liittyä Bundeswehriin, kun sotilasarvoa oli ensin alennettu yhdellä arvolla. Kasarmeja suljettiin ja neuvostokalusto poistettiin pääosin käytöstä ja tuhottiin tai myytiin ulkomaille. Suomi osti DDR:n kansanarmeijan jäännöksistä pääasiassa panssarivaunuja, mutta myös kevyitä aseita, kenttätykkejä ja raketinheittimiä.
Aiheesta muualla

Kuvia tai muita tiedostoja aiheesta Saksan demokraattisen tasavallan kansanarmeija Wikimedia Commonsissa
Saksan demokraattisen tasavallan markka

| Saksan demokraattisen tasavallan markka |
| --- | --- |

ISO 4217 -koodi:  DDM
Keskuspankki:  Staatsbank
Symboli:  M
Käyttäjät:   Saksan demokraattinen tasavalta
Jaettava yksikkö:  penni
Alumiinikolikko vuodelta 1978.
Saksan demokraattisen tasavallan markka (saks. Mark der Deutschen Demokratischen Republik) oli Saksan demokraattisen tasavallan eli DDR:n rahayksikkö. Se otettiin käyttöön Neuvostoliiton Saksan miehitysvyöhykkeellä vuonna 1948. Vuoteen 1964 se tunnettiin nimellä Deutsche Mark, Saksan markka, vuoteen 1967 Mark der Deutschen Notenbank ja siitä eteenpäin Mark der DDR. Arkikielessä se tunnettiin vain markkana ja lännessä nimellä Ostmark (”itämarkka”). Markka jakaantui sataan penniin (Pfennig). Sen valuuttakoodi oli DDM.
Saksan demokraattisen tasavallan markka oli ei-vaihdettava valuutta. Sen vieminen ulos maasta oli kiellettyä, eikä sen takia ollut olemassa virallista vaihtokurssia.[lähde? ] 1. heinäkuuta 1990, noin kolme kuukautta ennen Saksan jälleenyhdistymistä, perustettiin valuuttaliitto Saksan liittotasavallan kanssa, ja Saksan markasta tuli DDR:n rahayksikkö sen loppukuukausien ajaksi.
Monet kolikoista oli valmistettu alumiinista.
Aiheesta muualla

Kuvia tai muita tiedostoja aiheesta Saksan demokraattisen tasavallan markka Wikimedia Commonsissa
Kuvia tai muita tiedostoja aiheesta Saksan demokraattisen tasavallan setelit Wikimedia Commonsissa
Kuvia tai muita tiedostoja aiheesta Saksan demokraattisen tasavallan kolikot Wikimedia Commonsissa
Seteleitä Saksan demokraattisessa tasavallassa (saksaksi)